प्रभु यीशु की प्रार्थना,बच्चों ने किया नृत्य
खेतड़ी। क्रिसमस की पूर्व संध्या में कई रंगारंग कार्यक्रम हुए। अफसाना जोहड़ में लिटिल फ्लॉवर स्कूल स्थित चर्च को रोशनी से सजाया गया। भगवान यीशु के जन्म की चीरनी लगाई गई। शाम को इसाई धर्म के लोग नए परिधान पहनकर चर्च में एकत्रित हुए। सभी ने फादर मेथ्यू के सानिध्य में प्रार्थना की। बच्चों ने जिंगल बैल की धुन पर नृत्य किया।
चिड़ावा| डालमियाविद्या मंदिर स्कूल में क्रिसमस के उपलक्ष में सांस्कृतिक प्रतियोगिता हुई। प्राचार्य डा. एएस नेहरा और समन्वयक अनिता गजराज ने आयोजन का शुभारंभ किया। इस अवसर पर शांता क्लाज बन इठलाते नन्हे-मुन्ने बच्चों का उत्साह देखते ही बना। शांता क्लाज की वेशभूषा धरे बच्चों ने अपने साथी छात्र-छात्राओं को क्रिसमस की बधाई देकर उपहार बांटे। प्राचार्य डा. नेहरा ने कहा कि पर्व विशेष पर होने वाले आयोजन नई पीढी को हमारी संस्कृति और सांस्कृतिक धरोहर से जोड़ते हैं। कार्यक्रम का संचालन शिक्षिका अर्पिता ने किया, जिसमें स्टॉफ सदस्यों और अभिभावकों ने भी भाग लिया।
यीशूके जन्मोत्सव पर असहाय लोगों को बाटे गर्म कपड़े
खेतड़ी नगर | प्रभुयीशू के जन्मोत्सव पर गुरुवार को असहाय लोगों को गर्म कपड़े वितरित किए गए। समाजसेवी एम शशिबाला ने मानोता कलां गांव सुभाष मार्केट में कच्ची बस्ती के बच्चों बुर्जुगों को गर्म कपड़े रजाई वितरित की।
hin_Deva hin_Deva hin_Deva hin_Deva hin_Deva